CELEX: 32007D0877
Language: mt
Date: 2007-12-19 00:00:00
Title: 2007/877/KE: Deċiżjoni tal-Kummissjoni tad- 19 ta’ Diċembru 2007 dwar kontribuzzjoni finanzjarja mill-Komunità għall-2007 li tkopri n-nefqa mġarrba mill-Belġju, il-Finlandja, Franza, il-Ġermanja u l-Olanda għall-iskop li jiġu miġġielda organiżmi ta’ ħsara lill-pjanti u lill-prodotti tal-pjanti (notifikata taħt id-dokument numru C(2007) 6405)

28.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 344/51
            
         DEĊIŻJONI TAL-KUMMISSJONI
   tad-19 ta’ Diċembru 2007
   dwar kontribuzzjoni finanzjarja mill-Komunità għall-2007 li tkopri n-nefqa mġarrba mill-Belġju, il-Finlandja, Franza, il-Ġermanja u l-Olanda għall-iskop li jiġu miġġielda organiżmi ta’ ħsara lill-pjanti u lill-prodotti tal-pjanti
   (notifikata taħt id-dokument numru C(2007) 6405)
   (It-testi bl-Olandiż, il-Finlandiż, il-Franċiż, il-Ġermaniż u ż-Żvediż biss huma awtentiċi)
   (2007/877/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2000/29/KE tat-8 ta’ Mejju 2000 dwar il-miżuri protettivi kontra l-introduzzjoni ġewwa l-Komunità ta’ organiżmi ta’ ħsara għall-pjanti u l-prodotti tal-pjanti, u kontra t-tixrid tagħhom fil-Komunità (1), u b’mod partikolari l-Artikolu 23 tagħha,
   Billi:
   
               (1)
            
            
               Skond id-Direttiva 2000/29/KE, kontribuzzjoni finanzjarja mill-Komunità tista’ tingħata lill-Istati Membri biex ikopru n-nefqa relatata direttament mal-miżuri meħtieġa li jkunu ttieħdu, jew huma ppjanati li jittieħdu, bl-iskop li jiġġieldu kontra organiżmi ta’ ħsara introdotti minn pajjiżi terzi jew minn żoni oħra fil-Komunità, biex jinqerdu jew, jekk dan ma jkunx possibbli, biex jiġu ristretti.
            
         
               (2)
            
            
               Il-Belġju, il-Finlandja, Franza, il-Ġermanja u l-Olanda lkoll stabbilew programm ta’ azzjonijiet biex jinqerdu organiżmi ta’ ħsara lill-pjanti li jkunu ġew introdotti fit-territorji tagħhom. Dawn il-programmi jispeċifikaw l-għanijiet li għandhom jintlaħqu, il-miżuri mwettqa, it-tul tagħhom u kemm jiswew. Il-Belġju, il-Finlandja, Franza, il-Ġermanja u l-Olanda applikaw għall-allokazzjoni ta' kontribuzzjoni finanzjarja mill-Komunità għal dawn il-programmi fil-limitu taż-żmien stabbilit fid-Direttiva 2000/29/KE u skond ir-Regolament tal-Kummissjoni (KE) Nru 1040/2002 tal-14 ta’ Ġunju 2002 li jistabbilixxi regoli ddettaljati għall-implimentazzjoni tad-dispożizzjonijiet relatati ma’ l-allokazzjoni ta’ kontribuzzjoni finanzjarja mill-Komunità għall-kontroll fuq is-saħħa tal-pjanti u jirrevoka r-Regolament (KE) Nru 2051/97 (2).
            
         
               (3)
            
            
               It-tagħrif tekniku pprovdut mill-Belġju, il-Finlandja, Franza, il-Ġermanja u l-Olanda ppermetta lill-Kummissjoni biex tanalizza s-sitwazzjoni b’mod akkurat u komprensiv u biex tikkonkludi li l-kundizzjonijiet għall-għoti ta’ kontribuzzjoni finanzjarja mill-Komunità, kif stabbilit b’mod partikolari fl-Artikolu 23 tad-Direttiva 2000/29/KE, intlaħqu. Għalhekk, huwa xieraq li tingħata kontribuzzjoni finanzjarja tal-Komunità biex tkopri n-nefqa ta’ dawn il-programmi.
            
         
               (4)
            
            
               Il-kontribuzzjoni finanzjarja mill-Komunità tista’ tkopri sa 50 % tan-nefqa eliġibbli. Madankollu, skond l-Artikolu 23(5), it-tielet paragrafu, tad-Direttiva, ir-rata tal-kontribuzzjoni finanzjarja mill-Komunità għall-programm imressaq mill-Ġermanja u parti mill-programm ta’ l-Olanda għandha titnaqqas ladarba l-programmi nnotifikati minn dawn l-Istati Membri diġà kienu suġġett ta’ finanzjament mill-Komunità taħt id-Deċiżjoni tal-Kummissjoni 2006/885/KE (3) għall-Ġermanja u d-Deċiżjoni 2005/789/KE (4) għall-Olanda.
            
         
               (5)
            
            
               Skond l-Artikolu 24 tad-Direttiva 2000/29/KE, il-Kummissjoni għandha taċċerta ruħha jekk l-introduzzjoni ta’ l-organiżmu ta’ ħsara rilevanti ġiex kkawżat minn eżaminazzjonijiet jew spezzjonijiet inadegwati u tadotta l-miżuri meħtieġa mis-sejbiet tal-verifika tagħha.
            
         
               (6)
            
            
               Skond l-Artikolu 3(2)(a) tar-Regolament tal-Kunsill (KE) Nru 1290/2005 tal-21 ta’ Ġunju 2005 (5) dwar l-iffinanzjar tal-politika agrikola komuni, il-miżuri tas-saħħa tal-pjanti għandhom jiġu ffinanzjati mill-Fond Ewropew għall-Garanzija u l-Gwida Agrikola. Għall-finijiet tal-kontroll finanzjarju ta’ dawn il-miżuri għandhom japplikaw il-Artikoli 9, 36 u 37 tar-Regolament imsemmi hawn fuq.
            
         
               (7)
            
            
               Il-miżuri previsti f’din id-Deċiżjoni huma skond l-opinjoni tal-Kumitat Permanenti dwar is-Saħħa tal-Pjanti.
            
         ADOTTAT DIN ID-DEĊIŻJONI:
   Artikolu 1
   L-allokazzjoni ta’ kontribuzzjoni finanzjarja mill-Komunità għall-2007 biex tkopri n-nefqa mġarrba mill-Belġju, il-Finlandja, Franza, il-Ġermanja u l-Olanda relatata mal-miżuri meħtieġa kif speċifikat fl-Artikolu 23(2) tad-Direttiva 2000/29/KE u li ttieħdet għall-iskop li jiġu miġġielda l-organiżmi kkonċernati bil-programmi ta’ eradikazzjoni elenkat fl-Anness hija b’dan approvata.
   Artikolu 2
   1.   Is-somma totali tal-kontribuzzjoni finanzjarja msemmija fl-Artikolu 1 hija ta’ EUR 694 273.
   2.   Is-somma massima tal-kontribuzzjoni finanzjarja mill-Komunità għal kull programm għandha tkun kif indikata fl-Anness.
   Artikolu 3
   Il-kontribuzzjoni finanzjarja mill-Komunità kif stabbilit fl-Anness għandha titħallas skond il-kundizzjonijiet li ġejjin:
   
               (a)
            
            
               evidenza tal-miżuri meħuda tkun ingħatat skond id-dispożizzjonijiet stabbiliti fir-Regolament (KE) 1040/2002.
            
         
               (b)
            
            
               talba għall-ħlas tkun tressqet mill-Istat Membru kkonċernat lill-Kummissjoni, skond l-Artikolu 5 tar-Regolament (KE) 1040/2002.
            
         Il-ħlas tal-kontribuzzjoni finanzjarja hija mingħajr preġudizzju għall-verifiki mill-Kummissjoni taħt l-Artikolu 24 tad-Direttiva 2000/29/KE.
   Artikolu 4
   Din id-Deċiżjoni hija indirizzata lir-Renju tal-Belġju, lir-Repubblika tal-Finlandja, lir-Repubblika Franċiża, lir-Repubblika Federali tal-Ġermanja u lir-Renju ta’ l-Olanda.
   
      Magħmula fi Brussell, 19 ta’ Diċembru 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1, kif emendata l-aħħar bid-Direttiva 2007/41/KE (ĠU L 169, 29.6.2007, p. 51).
   
      (2)  ĠU L 157, 15.6.2002, p. 38, kif emendat bir-Regolament (KE) Nru 738/2005 (ĠU L 122, 14.5.2005, p. 17).
   
      (3)  ĠU L 341, 7.12.2006, p. 43.
   
      (4)  ĠU L 296, 12.11.2005, p. 42.
   
      (5)  ĠU L 209, 11.8.2005, p. 1, kif emendata l-aħħar bir-Regolament (KE) Nru 1437/2007 (ĠU L 322, 7.12.2007, p. 1.).
   
      ANNESS
      PROGRAMMI TA’ ERADIKAZZJONI
      Kodiċi:
      
         a= Is-sena ta’ l-implimentazzjoni tal-programm ta’ eradikazzjoni.
      TAQSIMA I
      Programmi li għalihom il-kontribuzzjoni finanzjarja mill-Komunità hija ta’ 50 % tan-nefqa eliġibbli.
      
                  Stat Membru
               
               
                  L-organiżmi ta’ ħsara
               
               
                  Il-pjanti milquta
               
               
                  Sena
               
               
                  Infiq eleġibbli
                  (EUR)
               
               
                  Il-massimu tal-kontribuzzjoni mill-Komunità (EUR)
                  Għal kull programm
               
            
                  Il-Belġju
               
               
                  
                     Diabrotica virgifera
                  
               
               
                  Qamħirrum
               
               
                  2005 u 2006
               
               
                  67 331 
               
               
                  33 665 
               
            
                  Il-Finlandja
               
               
                  
                     Bemisia tabaci
                  
               
               
                  
                     Euphorbia pulcherrima
                  
               
               
                  2006 u 2007
               
               
                  109 262 
               
               
                  54 631 
               
            
                  Franza
               
               
                  
                     Diabrotica virgifera
                  
               
               
                  Qamħirrum
               
               
                  2005 u 2006
               
               
                  871 548 
               
               
                  435 774 
               
            
                  L-Olanda
               
               
                  
                     Diabrotica virgifera
                  
               
               
                  Qamħirrum
               
               
                  2005
               
               
                  282 557 
               
               
                  141 278 
               
            
         
      TAQSIMA II
      Programmi li għalihom ir-rati tal-kontribuzzjoni finanzjarja mill-Komunità jvarjaw, bl-applikazzjoni tad-digressivita'.
      
                  Stat Membru
               
               
                  L-organiżmi ta’ ħsara
               
               
                  Il-pjanti milquta
               
               
                  Sena
               
               
                  a
               
               
                  Infiq eleġibbli
                  (EUR)
               
               
                  Ir-rata
                  (%)
               
               
                  Il-massimu tal-kontribuzzjoni mill-Komunità
                  (EUR)
               
            
                  Il-Ġermanja
               
               
                  
                     Anoplophora glabripennis
                  
               
               
                  Siġar varji
               
               
                  2006
               
               
                  3
               
               
                  26 950 
               
               
                  45 
               
               
                  12 127 
               
            
                  L-Olanda
               
               
                  
                     Diabrotica virgifera
                  
               
               
                  Qamħirrum
               
               
                  2005 (iż-żona ta’ Alsmeer)
               
               
                  3
               
               
                  37 330 
               
               
                  45 
               
               
                  16 798 
               
            
         
      
                  Il-massimu tal-kontribuzzjoni mill-Komunità (EUR)
               
               
                  694 273